Tervetuloa seuraamaan ohjelmaa. Mun nimeni on Veera Tillander.
Tänään mietitään, minkälainen suhde meillä on Jumalan kanssa.
Kaipaatko läheistä suhdetta Jumalan kanssa? Mä kaipaan.
Mutta mitkä on motiivini siihen?
Etsinkö Jumalaa, jotta saisin erilaisia asioita Häneltä?
Etsinkö enemmän Hänen lahjojaan ja sitä, mitä Hän voi mulle tehdä, -
kuin Häntä itseään?
Haluanko parantaa sairaita, mutta en viettää aikaa Parantajan kanssa?
Haluanko profetoida, mutta en halua olla Hänen kanssaan, -
jolta kaikki viisaus tulee?
Tai olenko rakastunut ylistykseen -
vai rakastanko ylistyksen kohdetta, Jumalaa?
Mitkä on motiivini läheiseen suhteeseen Jumalan kanssa?
Jotakin oleellista puuttuu, jos me palvellaan Jumalaa, -
mutta ei tunneta Häntä läheisesti.
Korkeimman motiivin Jumalan palvelemiseen, -
ja Hänen kanssa olemiseen tulisi olla Hänen rakkaus meitä kohtaan -
ja meidän rakkaus Häntä kohtaan.
Katsotaan Raamatusta kohtaa, jossa Jeesus vastaa kirjanoppineelle -
mikä on kaikkein suurin käskyistä.
Markuksen evankeliumin luvussa 12, jakeessa 30 -
Jeesus sanoo kirjanoppineelle näin:
Tässä ei ole kyse mistään yksittäisestä rakkauden tunteesta.
On kyse siitä, että ymmärrämme edes hitusen, -
kuinka paljon Hän on ensin rakastanut meitä.
Jeesus toivoo, että rakastamme Jumalaa kokonaisvaltaisesti.
Jeesus sanoo siis, että rakasta Jumalaasi kaikesta sydämestäsi.
Sydän on meidän sisällinen ihminen, -
jossa asuu Pyhä Henki.
Silloin kun me ollaan tultu uskoon, meidän henki on uudestisyntynyt.
Sydämessä on myös omatuntomme ja kun se on puhdas -
eikä syytä meitä, meillä on vapaus olla Jumalan edessä.
Kokonaisvaltaiseen Jumalan rakastamiseen kuuluu se, -
että varjelemme sisintä puhtaana.
Ja tarvittaessa tehdään parannusta, että se myös säilyy puhtaana.
Sitten Jeesus sanoo:
Rakasta Herraa, Jumalaasi, kaikesta sielustasi ja kaikesta mielestäsi.
Mitä sielussa ja mielessä on?
Siellä on meidän ajatukset, tunteet ja tahto, -
meidän valinnat, kyvyt ja lahjakkuudet.
Luin jostakin, että ihmisellä on päivässä 50 000-70 000 ajatusta.
Se on tosi suuri määrä.
Oli vielä laskettu, että se tekee minuutissa 35-48 ajatusta.
Nytkin, kun tätä ohjelmaa katsotte, päässä surraa paljon ajatuksia.
Missä meidän ajatukset on?
Rakastetaanko me ajatus- maailmastamme käsin Jumalaa?
Tai tunteet. Jumala on luonut meille erilaisia tunteita.
Ilon ja surun tunteita, koko se kirjo mitä meillä on.
Mutta annammeko tunteiden viedä?
Saako tunteet meidät tekemään hätiköityjä -
tai huonoja valintoja?
Vai maltetaanko odottaa Jumalaa, -
kun meillä on kysymyksiä tai valintoja edessä?
Eli tunteista huolimatta kysyä: Jumala, mitä Sä tahdot?
Miten mä tässä tilanteessa toimin?
Rakastetaanko me tunnemaailmasta käsin Jumalaa?
Ja sitten meillä on vapaa tahto.
Jumala ei pakota ketään rakastamaan itseään.
Tahdotaanko me rakastaa Häntä? Me voidaan se valita.
Mainitsin, että sielussa on Jumalan antamat kyvyt ja lahjakkuudet.
Silloin kun Jumala muokkasi sinut äitisi kohdussa, -
Hän antoi sulle tiettyjä lahjoja ja kykyjä.
Toiset on matemaattisesti, toiset taiteellisesti lahjakkaita, -
toisilla on enemmän käytännöllistä lahjakkuutta.
Jumala on meille antanut paljon erilaisia lahjoja.
Mutta rakastatko näistä kyvyistä käsin Jumalaa?
Oletko siis luovuttanut nämä kykysi Jumalan käyttöön?
Mä olen aikoinani joutunut tekemään valinnan laulun lahjan kanssa.
En ole aina käyttänyt sitä yksinomaan Jumalan kunniaksi.
Mutta sitten tuli aika, jolloin ymmärsin, että mun tulee valita, -
rakastanko myös lahjastani käsin Jumalaa.
Päätin luovuttaa tuon lahjan yksinoikeudella Jumalan käyttöön.
Jumala on siunannut sen kautta sekä minua että muita.
Onko sun lahjat ja kyvyt Jumalan käytössä?
Jeesus sanoi: Rakasta Herraa, Jumalaasi, kaikesta voimastasi.
Se voima tarkoittaa fyysistä olemustamme, -
tätä Pyhän Hengen temppeliä.
Siinä on kädet, jalat ja pää, kaikki sisäelimet, -
joita ei näy tässä ulospäin. Ja sitten myös meidän aistit.
Näköaisti, kuulo-, tunto-, haju- ja makuaisti.
Rakastetaanko me Herraa, tästä meidän voimastamme käsin?
On vanha lastenlaulu, joka menee tällä tapaa:
"Älä silmä pieni katso mitä vain, älä korva pieni kuule mitä vain, -
Isä taivainen näkee lapsen sydämen, älä käsi pieni koske mitä vain."
Olen ajatellut, että tässä laulussa on vähän pelotteleva sävy.
Mutta me aikuiset voidaan jo nähdä Jumalasta eri puolia.
Me nähdään, että Hän on rakastava ja armollinen.
Siksi minusta me voitais joskus laulaa tätä laulua itsellemme.
Sillä kuinka paljon me tehdään niitä "mitä vain" -asioita.
Niitä, jotka vahingoittaa meidän sisällistä ihmistämme.
Kun tulee ahdistusta ja syyllistä oloa, tuntuu tottakai vaikealta -
mennä Jumalan eteen.
Mutta se on just oikea paikka, mihin tulis silloin mennä.
Jumala odottaa jokaista parannuksen tekevää ja haluaa antaa anteeksi -
ja puhdistaa kaikesta synnistä.
Se, että me eletään rehellisinä ja totuudessa, -
on Jumalan kokonaisvaltaista rakastamista.
Ollaan sellaisia kuin ollaan ja Jumalan edessä täysin avoimia.
Tunnustetaan asiat, joista meidän täytyy tehdä parannus.
Koskettaako meidän suhde Jumalan kanssa kaikkia elämän osa-alueita?
Rakastetaanko me Herraa sydämestä, mielestä ja sielusta -
ja meidän voimasta käsin?
Rakastetaanko kokonaisvaltaisesti, niin kuin Hän toivoisi?
Rukoillaan yhdessä tähän loppuun.
Herra, me kaivataan läheistä suhdetta Sinun kanssasi.
Halutaan tehdä parannus, jos ollaan etsitty jotain muuta enemmän -
kuin Sinua itseäsi.
Kiitos rakkaudestasi meitä kohtaan.
Kiitos, että opetat meitä rakastamaan Sinua.
Niin kuin Sanassasi olet toivonut, että me sua rakastettais.
Kiitos, että kasvatat ja opetat meitä. Aamen.
Tekstitys: Johanna Holmström